Milo, archidiaconus, episcopalium procurator, et magister Odo, Trecensis curie officialis, omnibus notum facimus quod constitutus in nostra presentia Willielmus de Villamediana miles, donavit domui de Moris in perpetuam eleemosinam sex solidos et dimidium annui census apud... quos Adam d’Anci-la-Ville, Sophia et Adam de Mesio Roberti, de pratis, terris et moris in festo Sancti Remigii reddere tenebantur. Hanc vero donationem laudaverunt Oda, uxor sua, Willielmus et Symon, filii ejus, Aliz, filia sua, et Emeniardis, uxor prefati Symonis. Actum anno Domini MºCCºIIº, tertio kalendas Februarii.